ஜான் பீட்டர் (வளைதடிப் பந்தாட்ட வீரர்)

விக்டர் ஜான் "வி. ஜே" பீட்டர் (Victor John "V. J." Peter 19 சூன் 1937 - 30 சூன் 1998) ஓர் இந்திய தொழில்முறை வளைதடிப் பந்தாட்ட வீரராவார். மூன்று முறை ஒலிம்பிக்குப் போட்டிகளில் விளையாடிய இவர், 1960, 1964 மற்றும் 1968 ஒலிம்பிக் போட்டிகளில் முறையே வெள்ளி, தங்கம் மற்றும் வெண்கலப் பதக்கங்களை வென்ற இந்திய தேசிய அணியில் இடம்பெற்றிருந்தார்.  பீட்டரின் சகோதரர் விக்டர் பிலிப்ஸ் 1975 உலகக் கோப்பை வென்ற அணியில் உறுப்பினராக இருந்தார். 

மெட்ராஸில் (இப்போது சென்னை) பிறந்த பீட்டர்,  மெட்ராஸ் இன்ஜினியர் குரூப் மற்றும் சர்வீசஸ் நிறுவனத்தைப் பிரதிநிதித்துவப்படுத்தினார்.  தனது "பந்தை உருட்டுக் கொண்டு கடத்தும் திறன், பந்துக் கட்டுப்பாடு மற்றும் விளையாடுதல்" ஆகியவற்றிற்காகப் பரவலாக அறியப்படுகிறார். மேனாள் வீரர்களான ஹர்பிந்தர் சிங், இனாம்-உர் ரஹ்மான் ஆகியோரால் "சிறந்த இந்திய வீரர்களில் ஒருவர்" என்று அழைக்கப்பட்டார். மற்றொரு முன்னாள் அணி வீரர் குர்பக்ஸ் சிங் இவரை "1964 டோக்கியோ ஒலிம்பிக் இறுதிப் போட்டியில் பாகிஸ்தானுக்கு எதிரான இந்தியாவின் வெற்றியின் சிற்பி" என்று பாராட்டினார். 1966 ஆசிய விளையாட்டுப் போட்டியில் இந்தியாவின் தங்கப் பதக்கம் வென்ற அணியில் முக்கியப் பங்கு வகித்தார்.  சூன் 1998 இல் இவரது மரணத்தைத் தொடர்ந்து, மற்றொரு முன்னாள் அணி வீரர் சார்லஸ் கொர்னேலியஸ் இவரை பின்வருமாறு நினைவு கூர்ந்தார், "பீட்டர், விளையாட்டில் ஒரு மந்திரவாதி, மொஹிந்தர் லால், ஜோகிந்தர் மற்றும் பீட்டர் ஆகியோரின் இணையினை என்னால் மறக்கவே முடியாது" என்றார்.  

 மேற்கோள்கள் 


பகுப்பு:அருச்சுனா விருது பெற்றவர்கள்
பகுப்பு:1998 இறப்புகள்
பகுப்பு:1937 பிறப்புகள்
பகுப்பு:இந்திய ஆண் வளைதடிப் பந்தாட்ட வீரர்கள்